KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS

DIREKTORIUS

ĮSAKYMAS

DĖL LIETUVOS KALĖJIMŲ TARNYBOS KENKSMINGŲ IR PAVOJINGŲ VEIKSNIŲ BAUSMIŲ VYKDYMO SISTEMOS PAREIGŪNŲ AR KURSANTŲ VYKDOMAI SPECIFINEI VEIKLAI SĄRAŠO PATVIRTINIMO

2022 m. gruodžio 1 d. Nr. V-420

Vilnius

Vadovaudamasis Lietuvos Respublikos bausmių vykdymo sistemos įstatymu (2022 m. birželio 28 d. įstatymo Nr. XIV-1197 redakcija), Kenksmingų ir pavojingų veiksnių valdymo ir priemokos už darbą, kai vidaus tarnybos sistemos pareigūną veikia kenksmingi ir (ar) pavojingi veiksniai, dydžio nustatymo ir jos skyrimo vidaus tarnybos sistemoje tvarkos aprašo, patvirtinto Lietuvos Respublikos Vyriausybės 2018 m. gruodžio 12 d. nutarimu Nr. 1300 „Dėl Lietuvos Respublikos vidaus tarnybos statuto įgyvendinimo“, 8.3 papunkčiu, Lietuvos Respublikos teisingumo ministro 2022 m. rugsėjo 7 d. įsakymu Nr. 1R-303 „Dėl Kalėjimų departamentui prie Lietuvos Respublikos teisingumo ministerijos pavaldžių biudžetinių įstaigų reorganizavimo”:

1. T v i r t i n u Lietuvos kalėjimų tarnybos kenksmingų ir pavojingų veiksnių bausmių vykdymo sistemos pareigūnų ar kursantų vykdomai specifinei veiklai sąrašą (pridedama).

2. P r i p a ž į s t u netekusiu galios Kalėjimų departamento prie Lietuvos Respublikos teisingumo ministerijos (toliau – Kalėjimų departamentas) direktoriaus 2021 m. kovo 5 d. įsakymą Nr. V-70 „Dėl kenksmingų ir pavojingų veiksnių pataisos pareigūnų ar kursantų vykdomai specifinei veiklai sąrašo patvirtinimo“.

3. P a v e d u Kalėjimų departamento Dokumentų valdymo skyriui su šiuo įsakymu supažindinti Kalėjimų departamento direktoriaus pavaduotojus, struktūrinių padalinių vadovus, Kalėjimų departamentui pavaldžių įstaigų direktorius, šį įsakymą paskelbti Kalėjimų departamento intraneto puslapyje ir teisės aktų nustatyta tvarka teikti skelbti Teisės aktų registre.

4. N u s t a t a u, kad šis įsakymas, išskyrus jo 3 punktą, įsigalioja 2023 m. sausio 1 d.

Direktorius	Virginijus Kulikauskas